**เครเฟ็ลท์** (เยอรมัน: *Krefeld*) เป็นเมืองหนึ่งในรัฐนอร์ทไรน์-เว็สท์ฟาเลิน ประเทศเยอรมนี มีฐานะเป็นเมืองอิสระ (*kreisfreie Stadt*) ตามการบริหารเขตปกครองของเยอรมนี ตั้งอยู่ทางทิศตะวันตกของประเทศและของรัฐ ปัจจุบันมีประชากรราว 222,000 คน เมืองใหญ่แห่งอื่นที่ตั้งอยู่ใกล้เคียงได้แก่ ดืสบูร์ก (ประชากร 486,000 คน) ห่างออกไปทางทิศตะวันออกเฉียงเหนือราว 16 กิโลเมตร ดึสเซลดอร์ฟ (ประชากร 598,000 คน) ห่างออกไปทางทิศตะวันออกเฉียงใต้ราว 18 กิโลเมตร และเมินเชนกลัดบัค (ประชากร 255,000 คน) ทางทิศตะวันตกเฉียงใต้ราว 20 กิโลเมตร

เครเฟ็ลท์เป็นส่วนหนึ่งของ *เขตปริมณฑลไรน์-รูห์ร* ซึ่งมีประชากรทั้งหมดราว 9.9 ล้านคน มีอาณาเขตติดต่อกับรูห์รเกอบีท (*Ruhrgebiet*) ซึ่งเป็นเขตชุมชนเมืองที่ประกอบด้วยเมืองหลายแห่งเชื่อมต่อกันขนาดใหญ่ที่สุดในเยอรมนี เครเฟ็ลท์มีฉายาว่า "เมืองแห่งไหมและกำมะหยี่" เนื่องจากเคยเป็นแหล่งผลิตไหมในช่วงคริสต์ศตวรรษที่ 18–19 ชื่อเดิมของเมืองคือ *Crefeld* (อ่านว่าเครเฟ็ลท์เช่นเดียวกัน) จนกระทั่งเปลี่ยนมาใช้ชื่อ *Krefeld* ตั้งแต่ปี ค.ศ. 1929 เป็นต้นมา

ภูมิศาสตร์
----------

ช่วงที่แม่น้ำไรน์ผ่านเครเฟ็ลท์ (เขตลินน์)
เครเฟ็ลท์ตั้งอยู่บนที่ราบนีเดอร์ไรน์ (*Niederrheinisches Tiefland*) ทางทิศตะวันตกเฉียงเหนือของประเทศเยอรมนี แม่น้ำไรน์ตั้งอยู่ห่างจากตัวเมืองชั้นในไปทางทิศตะวันออกราว 7 กิโลเมตร บริเวณที่ติดแม่น้ำอยู่ในเขตลินน์ (Linn) ซึ่งยังอยู่ในเขตการปกครองของเครเฟ็ลท์ แม่น้ำไรน์ไหลผ่านเครเฟ็ลท์ด้วยความยาวทั้งสิ้น 6.2 กิโลเมตร ความกว้างอยู่ระหว่าง 320–400 เมตร เครเฟ็ลท์มีพื้นที่ทั้งสิ้น 137.78 ตารางกิโลเมตร ส่วนที่กว้างที่สุดระหว่างทิศเหนือ-ใต้ยาว 12 กิโลเมตร ระหว่างทิศตะวันออก-ตะวันตกยาว 13.1 กิโลเมตร พื้นที่ใจกลางเมืองมีความสูงจากระดับน้ำทะเลเฉลี่ย 39 เมตร จุดที่สูงที่สุดได้แก่ อินราเทอร์แบร์ก (*Inrather Berg*) สูง 87 เมตรเหนือระดับน้ำทะเลปานกลาง เป็นภูเขาที่สร้างจากซากปรักหักพังของเมืองตั้งแต่สมัยสงครามโลกครั้งที่สอง คาพุสิเนอร์แบร์ก (*Kapuzinerberg*) สูง 77 เมตร ซึ่งเคยเป็นแหล่งทิ้งขยะจากครัวเรือน และ ฮึลเซอร์แบร์ก (*Hülser Berg*) สูง 63 เมตร

ภูมิอากาศของเครเฟ็ลท์เป็นแบบอากาศชายฝั่งทะเล ซึ่งได้รับอิทธิพลจากมหาสมุทรแอตแลนติกทางทิศตะวันตกเฉียงเหนือ โดยอากาศไม่หนาวหรือร้อนเกินไป ฤดูหนาวมีหิมะตกน้อย ฤดูร้อนไม่ร้อนมากและเป็นฤดูที่มีปริมาณน้ำฝนสูงสุดของปี โดยปริมาณหยาดน้ำฟ้าเฉลี่ยทั้งปีอยู่ที่ 760 มิลลิเมตร อุณหภูมิเฉลี่ยทั้งปีอยู่ระหว่าง 10.6 °C และ 11.1 °C

การแบ่งเขตการปกครอง
-------------------

เขตการปกครอง (*Stadtteile*) ของเครเฟ็ลท์
เมืองเครเฟ็ลท์แบ่งการปกครองออกเป็น 9 เขต (*Stadtbezirk*) ได้แก่ *Stadtmitte, West, Nord, Hüls, Süd, Fischeln, Oppum-Linn, Ost* และ *Uerdingen* แต่ละเขตประกอบด้วยสภาผู้แทนเขตและนายกเทศมนตรีเขต ซึ่งสมาชิกสภาได้รับการเลือกตั้งโดยตรงจากประชาชนในเขตนั้น ๆ นอกจากนี้เมืองเครเฟ็ลท์ยังสามารถแบ่งเขตดังกล่าวออกเป็นเขตย่อย (*Stadtteil*) ได้อีก 19 เขต ได้แก่

|  |  |
| --- | --- |
| * Stadtmitte (010)
* Kempener Feld/Baackeshof (020)
* Inrath/Kliedbruch (030)
* Cracau (040)
* Dießem/Lehmheide (050)
* Benrad-Süd (060)
* Forstwald (070)
* Benrad-Nord (080)
* Hülser Berg (090)
* Traar (100)
 | * Verberg (110)
* Gartenstadt (120)
* Bockum (130)
* Linn (140)
* Gellep-Stratum (150)
* Oppum (160)
* Fischeln (170)
* Uerdingen (180)
* Hüls (190)
 |

เมืองพี่น้อง
------------

เครเฟ็ลท์มีเมืองพี่น้อง ดังนี้

* เนเธอร์แลนด์ เฟนโล เนเธอร์แลนด์ (ตั้งแต่ ค.ศ. 1964)
* สหราชอาณาจักร เลสเตอร์ สหราชอาณาจักร (ตั้งแต่ ค.ศ. 1969)
* ฝรั่งเศส เดิงแกร์ก ฝรั่งเศส (ตั้งแต่ ค.ศ. 1974)
* เนเธอร์แลนด์ ไลเดิน เนเธอร์แลนด์ (ตั้งแต่ ค.ศ. 1980)
* สหรัฐ ชาร์ลอตต์ สหรัฐอเมริกา (ตั้งแต่ ค.ศ. 1986)
* เยอรมนี อำเภอโอเพอร์ชเปร เยอรมนี (ตั้งแต่ ค.ศ. 1990)
* รัสเซีย อุลยานอฟสก์ รัสเซีย (ตั้งแต่ ค.ศ. 1993)
* ตุรกี คัยเซรี ตุรกี (ตั้งแต่ ค.ศ. 2008)

อ้างอิง
-------

1. ↑  Landesbetrieb Information und Technik Nordrhein-Westfalen (IT.NRW), *Bevölkerungszahlen auf Basis des Zensus vom 9. Mai 2011.* (เยอรมัน)
2. 1 2 3  W. Kuttler, A. Graf, S. Blankenstein, A.-B. Barlag: *Gesamtstädtische Klimaanalyse Krefeld unter besonderer Berücksichtigung von vier Plangebieten.* Abteilung Angewandte Klimatologie und Landschaftsökologie der Universität Essen. Essen 2003, หน้า 10 (PDF เก็บถาวร 2016-03-04 ที่ เวย์แบ็กแมชชีน).
3. ↑  Städtepartnerschaften เก็บถาวร 2015-09-01 ที่ เวย์แบ็กแมชชีน, Stadt Krefeld (เยอรมัน)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เครเฟ็ลท์**

วิกิท่องเที่ยว มีคำแนะนำการท่องเที่ยวสำหรับ ***Krefeld***

* เว็บไซต์อย่างเป็นทางการ

| * ด
* ค
* ก
เมืองในประเทศเยอรมนี |
| --- |
| 1,000,000+ คน | 
* โคโลญ
* เบอร์ลิน
* มิวนิก
* ฮัมบวร์ค

 |
| 500,000+ คน | 
* ชตุทการ์ท
* ดอร์ทมุนท์
* ดึสเซิลดอร์ฟ
* เดรสเดิน
* เนือร์นแบร์ค
* เบรเมิน
* ไลพ์ซิช
* แฟรงก์เฟิร์ต
* เอ็สเซิน
* ฮันโนเฟอร์

 |
| 200,000+ คน | 
* เก็ลเซินเคียร์เชิน
* คีล
* เค็มนิทซ์
* เครเฟ็ลท์
* คาลส์รูเออ
* ดืสบวร์ค
* บ็อน
* บีเลอเฟ็ลท์
* เบราน์ชไวค์
* โบคุม
* ไฟรบวร์คอิมไบรส์เกา
* มัคเดอบวร์ค
* มันไฮม์
* มึนส์เทอร์
* เมินเชินกลัทบัค
* ไมนทซ์
* ร็อสท็อค
* ลือเบ็ค
* วีสบาเดิน
* วุพเพอร์ทาล
* อาเคิน
* เอาคส์บวร์ค
* แอร์ฟวร์ท
* โอเบอร์เฮาเซิน
* ฮัลเลอ (ซาเลอ)

 |
| 100,000+ คน | 
* เกิททิงเงิน
* ค็อทบุส
* คัสเซิล
* โคเบล็นทซ์
* ซัลทซ์กิทเทอร์
* ซาร์บรึคเคิน
* ซีเกิน
* โซลิงเงิน
* ดาร์มชตัท
* เทรียร์
* น็อยส์
* บ็อทร็อพ
* เบรเมอร์ฮาเฟิน
* แบร์กิชกลัทบัค
* พ็อทซ์ดัม
* พาเดอร์บอร์น
* ฟอทซ์ไฮม์
* เฟือร์ท
* มืลไฮม์
* เมอส์
* เยนา
* ร็อยท์ลิงเงิน
* เร็คลิงเฮาเซิน
* เร็มไชท์
* เรเกินส์บวร์ค
* ลูทวิชส์ฮาเฟิน
* เลเวอร์คูเซิน
* ว็อลฟส์บวร์ค
* เวือทซ์บวร์ค
* อ็อฟเฟินบัคอัมไมน์
* อ็อลเดินบวร์ค
* อ็อสนาบรึค
* อิงก็อลชตัท
* อุล์ม
* แอร์ลังเงิน
* ฮัม
* ฮาเกิน
* ฮิลเดิสไฮม์
* แฮร์เนอ
* ไฮล์บร็อน
* ไฮเดิลแบร์ค

 |